

Referat fra bestyrelsesmøde i Maglehøj Grundejerforening.

Afholdt den 31. august 2026 hos Jan

Tilstede: Leif, Svend-Erik, Mette, Jette, Niels, Jan

Dagsorden:
· 1. Rundgang i området. (Alle)
· 2. Opfølgning på borgermødet (Alle)
· 3. Økonomi, kassebeholdning og status for restancer (Mette)
· 4. Orientering om adgang til fællesdrev. (Niels)
· 5. Status for registrering af opgavefordeling, kontaktpersoner og password (Jan / Jette)
· 6. Evt.
· 7. Næste møde.

Ad 1.
Vi gik området igennem og registrerede hvilke ejere som har forhold der skal påtales. 
Aftalte at Jan sender sammendrag af observationerne til bestyrelsen bilagt den seneste brevformulering fra sidste år. Vi aftalte også at lave et register over dem der fik påtaler for at se udviklingen både totalt set og om der er  gengangere. 

Ad 2. 
Svend-Erik har skrevet til kommunen – tak for et godt møde. Kommunen ville sende plancher der kunne være interessante for os. På mødet fremkom bl.a. disse bemærkninger: Der mangler noget socialt, adgangsforhold til området er ikke så gode, en bænk på Maglehøj, udlejningsboliger er et problem, idet der ofte roder meget. 

Ad 3. 
Mette oplyste, at der er ikke sket så meget regnskabsmæssigt. Vi talte om at ejere som er i restance, skal også betale for incasso omkostninger. Måske skal vores vedtægter ændres. Det tales der med advokat om. 
Mette har talt med Jonas på kommunen som kunne oplyse at B30 har betalt en del af beløbet. Jette taler med advokaten om at skyldnere også kan betale omkostningerne.

Vi talte om at lave en oversigt over hvem man kan kontakte de forskellige steder, bank, kommune m.v.

Svend-Erik synes der står for mange penge på kontoen. Vi skal bruge kr. 300.000 på udskiftning af fliser.
Når vi laver budget næste år oprettes en budgetpost til fliser. Vi talte også om det fornuftige i at bruge lidt penge på udbedring af revner i asfalt.

Ad 4.
Niels mener, at alle skal kunne tilgå one-drive. Aftalte at Niels og Jan mødes og laver en mappestruktur m.v. som meldes ud. 

Ad 5. Der foreligger en opgave beskrivelse på sekretæropgaverne, men vi vil også gerne have beskrivelser på de andre opgaver som ligger i bestyrelsen. Aftalte at Jan kontakter tidligere sekretær Lillian for at høre om hun ligger inde med sådanne. 

Ad 6. 
Ikke noget.

Ad 7.
Næste møde er aftalt til den 1. februar 2027 kl. 18. Det afholdes hos Mette.
						Referent Jan 


